ROMÂNIA

JUDEŢUL NEAMŢ

CONSILIUL LOCAL AL COMUNEI DULCEŞTI

PROCES-VERBAL

AL ŞEDINŢEI ORDINARE A CONSILIULUI LOCAL AL COMUNEI DULCEŞTI

DIN DATA DE 12.05.2025

 Şedinţa de Consiliu local a fost convocată prin Dispoziţia primarului comunei Dulcești nr.80 din 06.05.2025 și a avut loc la sediul Primăriei comunei Dulceşti, judeţul Neamţ, începând cu ora 1400.

 La ședință participă dl. Cucu Paul-Daniel, primarul comunei Dulcești, d-na contabil Elena Begu, dl. Iosub Dănuț și dl. Norocea Ciprian.

 Urmarea efectuării prezenței de către secretarul general al comunei se constată prezența fizică a d-lor consilieri, cu excepția d-lui Blaj Petronel care a participat online.

D-na Adobriței Mioara-Cristina, secretarul general al comunei informează membrii Consiliului Local cu privire la cvorumul necesar pentru adoptarea hotărârilor, în conformitate cu prevederile art. 243 alin.1 lit. l din Ordonanța de urgență nr. 57/2019 privind Codul administrativ, cu modificările și completările ulterioare și a art. 91 alin.(1), lit. k din Ordinul Ministerului Dezvoltării, Lucrărilor Publice şi Administraţiei nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local.

 Pe ordinea de zi, care a fost aprobată în unanimitate de către domnii consilieri, sunt înscrise următoarele proiecte de hotărâri:

1. **Proiect de hotărâre privind alegerea preşedintelui de şedinţă a Consiliului Local Dulceşti pentru perioada mai-iulie 2025**

Inițiator – primar Cucu Paul-Daniel

Dl. Michiu Mihai îl propune pe dl. Ghiță Radu Eusebiu, propunere votată în unanimitate de domnii consilieri.

1. **Proiect de hotărâre privind aprobarea proceselor verbale încheiate în ședințele anterioare de lucru ale Consiliului Local Dulcești**

Inițiator – primar Cucu Paul-Daniel

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind stabilirea zilei comunei Dulcești, jud. Neamț**

Inițiator – Iosub Dănuț

 Dl. primar Cucu Paul-Daniel precizează faptul că dl. Iosub Dănuț a venit cu o propunere în ședința anterioară, și care a primit aviz favorabil din partea Consiliului Local Dulcești, pentru a se stabili ziua comunei în ziua de sărbătoare a Rusaliilor, care coincide cu hramul bisericii din satul Dulcești.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind aprobarea rectificării bugetului local al comunei Dulceşti, județul Neamț pe anul 2025**

Inițiator – primar Cucu Paul-Daniel

 Dl. primar Cucu Paul-Daniel menționează că prin Hotărârea Consiliului Județean nr. 132 din 28.04.2025 a fost repartizată comunei Dulcești suma de 250 mii lei, din cota de 6% din impozitul pe venit, repartizarea acestor sume făcându-se atât pe secțiunea de funcționare, care este primordială și vor mai fi mici modificări pe secțiunea de dezvoltare.

 D-na Begu Elena prezintă Raportul de specialitate nr.3012 din 29.04.2025 privind rectificarea bugetului de venituri și cheltuieli pentru anul 2025.

 Mai precizează d-na contabil Begu Elena că a primit în cursul zilei un referat de necesitate prin care au fost solicitată suma de 40.000 lei pentru monumentului din satul Dulcești, sumă pe care o repartizăm din excedentul anului trecut.

 Dl. Nahoi Gheorghe întreabă de suma de 15.000 lei repartizată la cheltuielile materiale pentru sănătate, d-na contabil menționând că se referă la reparații curente la Dispensarul din satul Dulcești, cabinetul stomatologic.

 Mai întreabă dl. Nahoi Gheorghe și de suma de 26.000 lei repartizată pe cheltuielile materiale pentru serviciile culturale.

 D-na contabil Begu Elena precizează că sumele au fost repartizate astfel:

* 3.000 lei pentru bibliotecă
* 18.000 lei pentru ziua comunei
* 5.000 lei pentru echipa de fotbal

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind schimbarea destinației imobilului care face parte din baza materială a Școlii Gimnaziale comuna Dulcești, situate în sat Dulcești str. Școlii nr. 1, comuna Dulcești, în vederea demolării corpurilor de clădire C1, C2 și C3, înscrise în CF 52669 și amenajării, pe terenul rămas liber, a unui teren de sport, cu fonduri alocate din bugetul local al comunei Dulcești, județul Neamț**

Inițiator – primar Cucu Paul-Daniel

Dl. primar Cucu Paul Daniel spune că s-a demarat o procedură și chiar a fost emisă o hotărâre de consiliu privind schimbarea destinației acelei magazii de la școală, dar nu au fost luate în considerare cele două grupuri sanitare care erau înscrise în cartea funciară, iar procedura a trebuit să fie reluată.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind aprobarea studiului de oportunitate, înființarea serviciului de Iluminat Public, stabilirea modalității de gestiune, aprobarea Caietului de sarcini și Regulamentului Serviciului de iluminat public al comunei Dulcești, județul Neamț**

Inițiator – primar Cucu Paul-Daniel

Dl. primar Cucu Paul Daniel menționează că avem obligația de încheiere a unui contract de mentenanță, dar cu avizul ANRSC, de aceea s-a demarat această procedură pentru studiul de oportunitate, caiet de sarcini și regulament.

Mai spune dl. primar că dl. Nahoi Gheorghe a găsit o eroare la anexa nr. 1 – posturi transformare aferente sistemului de iluminat, anul punerii în funcțiune este trecut 1695, corect fiind 1965.

Dl. Nahoi Gheorghe aduce în atenție inventarul corpurilor de iluminat din satele Dulcești și Cârlig.

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind aprobarea indicatorilor tehnico-economici actualizați și a devizului general actualizat după încheierea procedurii de execuție lucrări, pentru obiectivul de investiții „ÎNFIINȚAREA SISTEMULUI DE ALIMENTARE CU APĂ ÎN COMUNA DULCEȘTI, JUDEȚUL NEAMȚ”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului**

Inițiator – primar Cucu Paul-Daniel

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind înregistrarea în domeniul privat al comunei Dulcești, județul Neamț a suprafeţei de 844 mp teren arabil extravilan**

Inițiator – primar Cucu Paul-Daniel

Se supune la vot proiectul de hotărâre, fiind votat în unanimitate de domnii consilieri.

1. **Proiect de hotărâre privind aprobarea tăierii și valorificarea ”masei lemnoase pe picior”, provenită din lucrări de igienizare a fondului forestier, proprietate publică a comunei Dulcești, jud. Neamț, administrată de Ocolul Silvic Roman**

Inițiator – primar Cucu Paul-Daniel

Se supune la vot proiectul de hotărâre, fiind votat în unanimitate de domnii consilieri.

Pentru vizualizarea întregii ședințe și alte detalii accesați [www.comunadulcesti.ro](http://www.comunadulcesti.ro), secțiunea Consiliul local, ședințele consiliului local și data acesteia, respectiv 12.05.2025.

PREŞEDINTE DE ŞEDINŢĂ SECRETAR GENERAL AL COMUNEI

 Ghiță Radu Eusebiu Mioara-Cristina Adobriței